|  |  |  |
| --- | --- | --- |
| ΒΟΥΛΗ ΤΩΝ ΕΛΛΗΝΩΝ ΓΕΝΙΚΗ ΔΙΕΥΘΥΝΣΗ ΔΙΟΙΚΗΤΙΚΗΣ ΥΠΟΣΤΗΡΙΞΕΩΣ  Δ/ΝΣΗ ΠΡΟΜΗΘΕΙΩΝ ΚΑΙ ΔΙΑΧΕΙΡΙΣΗΣ ΥΛΙΚΟΥ  ΤΜΗΜΑ ΠΡΟΜΗΘΕΙΩΝ  **Πληροφορίες :** 210 3692 108 |  | Αθήνα, 19/11/2013  **ΒΟΥΛΗ ΤΩΝ ΕΛΛΗΝΩΝ**  **ΤΜΗΜΑ**  **ΠΡΟΫΠΟΛΟΓΙΣΜΟΥ**  **ΑΡΙΘΜΟΣ ΑΝΑΛΗΦΘΕΙΣΑΣ** ΥΠΟΧΡΕΩΣΗΣ |

**Πρωτ:11101**

**Αριθμ.**

**Διεκπ:****7426**

ΑΠΟΦΑΣΗ

Ο ΓΕΝΙΚΟΣ ΓΡΑΜΜΑΤΕΑΣ

Έχοντας υπόψη :

1. Τα άρθρα 19, 24 και 149 του Κανονισμού της Βουλής (Μέρος β' ) όπως ισχύει.

2. Την ανάγκη προμήθειας υλικών και εκτέλεσης εργασιών για την αντικατάσταση και βελτίωση του δικτύου απορροής ομβρίων υδάτων των εξωστών του 2ου έως και 7ου ορόφου στο κτίριο της Βουλής επί της οδού Μητροπόλεως 1, σύμφωνα με το από 17.10.2013 υπηρεσιακό σημείωμα και την από Οκτώβριο 2013 Τεχνική Περιγραφή/ Γενικούς Όρους της Δ/νσης Τεχνικών Υπηρεσιών - Τμήματος Ηλεκτρολογίας & Μηχανολογίας της Βουλής.

3. Την υπ΄αριθμ. 10239/6918/15.10.2013 απόφαση συγκρότησης επιτροπής συλλογής και αξιολόγησης προσφορών και το από 12.11.2013 πρακτικό της παραπάνω επιτροπής.

4. Την υπό Κ.Α. ........ γραμμένη πίστωση στον προϋπολογισμό της Βουλής οικονομικού έτους 2013.

5. Την υπ' αριθμ. 3873/2619/18.03.10 (ΦΕΚ 289/Β/18.03.10) απόφαση του Προέδρου της Βουλής των Ελλήνων για τη μεταβίβαση εξουσίας υπογραφής στο Γενικό Γραμματέα, όπως τροποποιήθηκε και ισχύει.

Αποφασίζουμε

την ανάθεση στην ΣΠΥΡΙΔΟΠΟΥΛΟΥ ΕΛΕΝΗ, Αρτέμιδος 5, 16343, Ηλιούπολη, της προμήθειας υλικών και της εκτέλεσης εργασιών για την αντικατάσταση και βελτίωση του δικτύου απορροής ομβρίων υδάτων των εξωστών του 2ου έως και 7ου ορόφου στο κτίριο της Βουλής επί της οδού Μητροπόλεως 1, σύμφωνα με όσα ακριβώς αναφέρονται στην Οκτώβριο 2013 Τεχνική Περιγραφή/ Γενικούς Όρους της Δ/νσης Τεχνικών Υπηρεσιών - Τμήματος Ηλεκτρολογίας & Μηχανολογίας της Βουλής.

Με την προϋπόθεση ότι θα βεβαιωθούν τα ανωτέρω από την οικεία επιτροπή, εγκρίνουμε συνολική δαπάνη από οκτώ χιλιάδες οκτακόσια ογδόντα ευρώ και εξήντα λεπτά (8.880,60 €), ήτοι 7.220,00 € + 1.660,60 € για ΦΠΑ σε βάρος του Κ.Α. ........... του προϋπολογισμού εξόδων Βουλής χρήσεως 2013 (σχετική η από 11.11.2013 προσφορά της αναδόχου).

Ως χρόνος εκτέλεσης των ανωτέρω εργασιών ορίζεται το διάστημα των τριάντα (30) ημερολογιακών ημερών από την ημερομηνία κοινοποίησης της παρούσας απόφασης.

Ως χρόνος εγγύησης των εργασιών ορίζεται το διάστημα των είκοσι τεσσάρων (24) μηνών από την ημερομηνία παραλαβής των εργασιών.

Η ανάδοχος υποχρεούται να λαμβάνει όλα τα απαραίτητα μέτρα ασφαλείας βάσει των διατάξεων της κείμενης νομοθεσίας, όπως αυτές ισχύουν, καθ' όλη τη διάρκεια εκτέλεσης των εργασιών, καθώς επίσης υποχρεούται να τηρεί τις ισχύουσες διατάξεις της κείμενης νομοθεσίας περί μέτρων ασφαλείας και υγιεινής και είναι αποκλειστικός υπεύθυνος, ποινικώς και αστικώς, για οποιοδήποτε ατύχημα ήθελε προκληθεί εκ παραβάσεως των ισχυουσών διατάξεων της κείμενης νομοθεσίας (Π.Δ. 17/96, Π.Δ.159/99) όπως ισχύουν, κλπ περί υγείας και ασφάλειας και Π.Δ. 305/96 Ελάχιστες Απαιτήσεις Υγείας και Ασφάλειας Προσωρινών και Κινητών Εργοταξίων), όπως αυτή κάθε φορά ισχύει.

Συγκροτούμε επιτροπή η οποία αποτελείται από τους: α) Μπαϊρακτάρη Κωνσταντίνο πρόεδρο, β) Πορίχη Δημήτριο, γ) Πατσιούδη Δημήτριο μέλη και δ) Παπαδόπουλο Κωνσταντίνο, ε) Τριχιά Νικόλαο αν/κά μέλη, στην οποία αναθέτουμε την παρακολούθηση και τη βεβαίωση των ανωτέρω με την υποβολή του σχετικού πρακτικού. Κάθε υπαίτια καθυστέρηση υποβολής του πρακτικού θα διώκεται πειθαρχικά.

Καλείται η ανάδοχος να προσέλθει εντός τριών (3) ημερών από την κοινοποίηση της παρούσας απόφασης, στο Τμήμα Προμηθειών της Βουλής (Βασιλίσσης Σοφίας 11, 5ος όροφος - γραφείο 517), για την υπογραφή της σχετικής δήλωσης αποδοχής των όρων της απόφασης.

ΜΕ ΕΝΤΟΛΗ ΠΡΟΕΔΡΟΥ ΒΟΥΛΗΣ

Ο ΓΕΝΙΚΟΣ ΓΡΑΜΜΑΤΕΑΣ

ΑΘΑΝΑΣΙΟΣ ΠΑΠΑΪΩΑΝΝΟΥ

**Κοινοποίηση :**

1. Γραφείο Γενικού Γραμματέα

2. Τμήμα Προϋπολογισμού

3. Τμήμα Προμηθειών

4. Αρμόδια Διεύθυνση

5. Μέλη Επιτροπής

6. Ενδιαφερόμενη